चीन के प्रेमी कर रहे हैं ब्रेकअप की आउटसोर्सिंग  
संबंधों के खत्म होने के कारण होने वाले दर्द से बचने के लिए चीनी युवाओं ने अनोखा तरीका खोजा है। वे ब्रेकअप की जिम्मेदारी मध्यस्थ को सौंप रहे हैं।
संबंधों के खत्म होने के कारण होने वाले दर्द से बचने के लिए चीन के युवाओं ने एक अनोखा तरीका निकाला है। वे ब्रेकअप की जिम्मेदारी किसी मध्यस्थ को सौंप रहे हैं।  'डेली टेलीग्राफ ऑनलाइन' की रिपोर्ट के मुताबिक कम से कम 40 ब्रेकअप एजेंटों ने टओबाओ (ऑनलाइन शॉपिंग के लिए चीनी भाषा की वेबसाइट) पर जोड़ियों को अलग करने संबंधी अपनी योग्यता को बताते हुए विज्ञापन दिए हैं। एक एजेंट का विज्ञापन है, मुश्किल जोड़ीदार से छुटकारा पाइए। दूसरे ने लिखा है, नुकसान को कम कीजिए।  प्यार करने वालों के बीच दरार पैदा करने के लिए एजेंटों ने फोन या ई-मेल के आम तरीकों से लेकर सक्रिय कोशिश के लिए तकरीबन 300 युआन कीमत रखी है। झेजिंआंग प्रांत के एक एजेंट ने कहा कि उसने रोमांस खत्म करने में अब तक तकरीबन 10 जोड़ियों की मदद की है। एजेंट ने बताया कि इसके लिए उसने गलतफहमियां या झगड़ा पैदा करने जैसे तरीके अपनाए। यह गलतफहमियां धीरे-धीरे बढ़ती गईं और अंतत: दोनों पक्ष स्वेच्छा से अलग हो गए।